જિલ્લા પંચાયતનું રાજકારણ ફરી ગરમ થઇ ગયું:ખાટરિયા દંપતી ચિંતામાં રાજકોટ જિલ્લામાં જબ્બર બહુમતી ધરાવતી કોંગ્રેસની બોડીને કુવરજી બાવળિયાના ભાજપ ગમનથી ભારે ચિંતા સર્જાણી છે. કારણ કે રાજકોટ જિલ્લા પંચાયમાં કૂવરજી બાવળિયાના સમર્થક સભ્યોની સંખ્યા દસ થાય છે. આ ઉપરાંત સતાવાંચ્છુ પાંચ થી છ સભ્યો સખળ ડખળ કરે છે. આવા સંજોગોમાં પહેલી ટર્મમાં ટેસથી રાજ કરી ગયેલા પ્રમુખ નિલેષ વિરાણીની તુલનાએ નવા પ્રમુખ અલ્પાબેન ખાટરિયા માટે પહેલેથી જ પડકાર સર્જાયો છે. તેમના પતિ અને કારોબારી ચેરમેન અર્જુન ખાટરિયા સમગ્ર રાજકિય મામલો સંભાળતાં હોવાથી તેમને માટે સતા મેળવવા અને હવે ટકાવવા માટે ચિંતા શરૂ થઇ ગઇ છે.